b'\n_START_ARTICLE_\nSir-Air\n_START_PARAGRAPH_\nSir-Air Oy oli 1970-luvulla ja 1980-luvulla Helsingiss\xc3\xa4 toiminut suomalainen lentoyhti\xc3\xb6 joka harjoitti liikelentoja, ilmakuvauksia ja lentotaksitoimintaa. Yhti\xc3\xb6ll\xc3\xa4 oli my\xc3\xb6s reittiliikennett\xc3\xa4 Helsingist\xc3\xa4 Mikkelin kautta Joroisiin 1971\xe2\x80\x931973 6-8 paikkaisilla koneilla. Yhti\xc3\xb6 liikenn\xc3\xb6i t\xc3\xa4m\xc3\xa4n lis\xc3\xa4ksi kev\xc3\xa4\xc3\xa4st\xc3\xa4 1970 alkaen Helsingist\xc3\xa4 Kauhavalle._NEWLINE_Yhti\xc3\xb6n perustaja oli Risto Etel\xc3\xa4m\xc3\xa4ki ja yhti\xc3\xb6n nimi tuli perustajan etunimen alkukirjaimista k\xc3\xa4\xc3\xa4nnetyss\xc3\xa4 j\xc3\xa4rjestyksess\xc3\xa4. Yhti\xc3\xb6n logona oli siivek\xc3\xa4s knallihattu._NEWLINE_Sir-Air menetti vuonna 1982 ansiotoimilupansa, syyn\xc3\xa4 t\xc3\xa4h\xc3\xa4n olivat lento- ja huoltotoiminnan puutteet.'